CELEX: 62006CO0415
Language: bg
Date: 2007-11-06 00:00:00
Title: Определение на Съда (осми състав) от 6 ноември 2007 г.#Stahlwerk Ergste Westig GmbH срещу Finanzamt Düsseldorf-Mettmann.#Искане за преюдициално заключение: Bundesfinanzhof - Германия.#Член 104, параграф 3, първа алинея от Процедурния правилник - Отговор, който се налага недвусмислено от съдебната практика - Свободно движение на капитали - Данъци върху доходите - Дружество, което има постоянни обекти в трета държава - Отчитане на загубите, реализирани от посочените обекти.#Дело C-415/06.

Определение на Съда (осми състав) от 6 ноември 2007 г. — Stahlwerk Ergste Westig
      (Дело C‑415/06)
      „Член 104, параграф 3, първа алинея от Процедурния правилник — Отговор, който се налага недвусмислено от съдебната практика — Свободно движение на капитали — Данъци върху доходите — Дружество, което има постоянни обекти в трета държава — Отчитане на загубите, реализирани от посочените обекти“
      1.                     Преюдициални въпроси — Отговор, който се налага недвусмислено от съдебната практика — Прилагане на член 104, параграф 3 от
            Процедурния правилник (член 104, параграф 3 от Процедурния правилник на Съда) (вж. точки 9 и 10)
      2.                     Свободно движение на хора — Свобода на установяване — Разпоредби на Договора — Приложно поле (член 43 ЕО и член 56 ЕО) (вж.
            точки 14, 16, 18 и 19 и диспозитива)
      Предмет
      
         
               Преюдициално запитване — Bundesfinanzhof — Тълкуване на член 56, член 57, параграф 1 и член 58 ЕО — Приспадане от облагаемата
                  печалба на национално дружество на загубите, произтичащи от дейността на постоянен обект, намиращ се в трета страна — Отказ
                  да се допусне приспадане, който се основава на двустранна спогодба за избягване на двойното данъчно облагане, сключена с тази
                  трета страна.
               
            Диспозитив
      Национална данъчна уредба, съгласно която дружество със седалище в държава-членка не може, при установяване на печалбата му,
         да приспадне загубите от обект в трета държава, засяга преимуществено упражняването на свободата на установяване по смисъла
         на членове 43 ЕО—48 ЕО. Тези разпоредби не могат да се изтъкват в хипотеза, свързана с подобен обект, разположен в трета държава.